**„Doktorandusz hallgatók és predoktorok TDK-témavezetésének elismerése”**

**Cél:**

A Semmelweis Egyetem fontosnak tartja a doktoranduszok és predoktorok bevonását a fiatalabb hallgatók oktatásába, TDK témavezetésébe. A TDK hallgatók számára előnyös, hogy hozzájuk korban közelebb álló személyekkel dolgozhatnak együtt, hiszen a kommunikáció így lényegesen kötetlenebb és egyszerűbb. A TDK hallgatók sikeres kutatómunkájához szükséges, hogy jó kapcsolatot építsenek ki témavezetőjükkel és rendszeresen kapcsolatba tudjanak lépni egymással, melyet az azonos kommunikációs csatornák használata jelentősen megkönnyít. A TDK témavezetés lehetőséget teremt a PhD hallgatók számára, hogy tapasztalatot szerezzenek az oktatásban, a fiatalabb hallgatókkal való együttműködésben, illetve új kihívások elé állítja őket, mely motivációt ad a folyamatos szakmai fejlődésre. A Semmelweis Egyetem, a**z** **EFOP-3.6.3-VEKOP-16-2017-00009** azonosítószámú projekt támogatás keretein belül, a 2018-2021 években a rendelkezésre álló keret erejéig támogatja a PhD hallgatóit és a predoktorait TDK-témavezetés vállalására. Ösztönzi a témavezetőket a TDK-s hallgatóikkal történő szoros kutatási együttműködésre, hallgatóik sikeres felkészítésére az egyetemi TDK konferenciákra. munkájuk és hallgatóik egyetemi TDK konferencián elért eredményeinek értékelése, elismerése révén.

**A támogatásra jogosultak köre**:

A Semmelweis Egyetem Doktori Iskola

* **PhD képzésében** részt vevő TDK témavezetést végző fiatal kutatói
* **Predoktori** ösztöndíjban részesülő TDK témavezetést végző fiatal kutatói.

**A támogatás feltétele:**

* határidőben beérkezett, hiánytalanul kitöltött pályázati dokumentáció (a pályázat határidőben beérkezik, ha a postai feladás dátuma igazolhatóan határidőben feladásra kerül)
* vállalja, hogy a TDK-s hallgatóját szakmailag megfelelően felkészíti az egyetemi és országos TDK konferenciákra a sikeres szereplés érdekében
* vállalja, hogy a tudományos diákköri kutatás eredményeként, hazai vagy nemzetközi tudományos fórumon bemutatásra kerülő előadáson illetve poszteren és konferencia absztrakton a Projekt azonosítószámát és címét (EFOP-3.6.3-VEKOP-16-2017-00009, Az orvos-, egészségtudományi- és gyógyszerészképzés tudományos műhelyeinek fejlesztése) feltünteti
* kötelezettséget vállal arra, hogy a tudományos diákköri kutatás eredményeként megjelenő tudományos közleményeken a Projekt azonosítószámát és címét (EFOP-3.6.3-VEKOP-16-2017-00009, Az orvos-, egészségtudományi- és gyógyszerészképzés tudományos műhelyeinek fejlesztése) feltünteti

**A támogatásra pályázó által benyújtandó:**

* a kitöltött pályázati Űrlap
* a 2019-es TDK Konferenciára elfogadott előadás absztraktja

**Értékelés:**

A támogatás megítélést a 2019. év február 13-14-i TDK konferencia után, annak eredménye ismeretében a Semmelweis Egyetem Tudományos Diákköri Tanácsa dönti el az EFOP szakmai vezetésének bevonásával.

**A támogatás módja:**

* egyszeri ösztöndíj kiegészítés **150.000 Ft** értékben
* a kifizetésre a konferencia zárását követő 30 napon belül kerül sor
* a Támogatásra rendelkezésre álló keret: 900.000 Ft

**A pályázatot a Semmelweis Egyetem Doktori Iskola Hivatalába (Budapest 1085 Üllői út 26.) kérjük postai úton eljuttatni.**

Kérjük továbbá, a pályázati anyagot elektronikusan a semmelweis.tdk@gmail.com és a tudomanyos.diakkor@semmelweis-univ.hu címekre is megküldeni.

**A pályázati űrlap a Doktori Iskola honlapjáról tölthető le.**

**A pályázatok postára adásának határideje 2019. évben: 2019. február 13.**

**A támogatás forrása:**

|  |  |
| --- | --- |
| **„Az orvos-, egészségtudományi- és gyógyszerészképzés tudományos műhelyeinek fejlesztése”** című, **EFOP-3.6.3-VEKOP-16-2017-00009** azonosítószámú projekt | C:\Users\Gerlasz\Documents\EFOP_3_6_3_VEKOP_16\Arculat_KTK\Szechenyi2020sablonok\1_Kotelezo_alkotoelemek\Kedvezmenyezetti_infoblokk\felso_valtozat\jpg\infoblokk_kedv_final_felso_cmyk_ESZA.jpg |